CELEX: 22006D0786
Language: lt
Date: 1161907200000
Title: 2006/786/EB: 2006 m. spalio 27 d. Bendrijos ir Šveicarijos oro transporto komiteto sprendimas Nr. 4/2006, iš dalies keičiantis Europos bendrijos ir Šveicarijos Konfederacijos susitarimo dėl oro transporto priedą

17.11.2006   
            
            
               LT
            
            
               Europos Sąjungos oficialusis leidinys
            
            
               L 318/42
            
         
      BENDRIJOS IR ŠVEICARIJOS ORO TRANSPORTO KOMITETO SPRENDIMAS Nr. 4/2006
   2006 m. spalio 27 d.
   iš dalies keičiantis Europos bendrijos ir Šveicarijos Konfederacijos susitarimo dėl oro transporto priedą
   (2006/786/EB)
   BENDRIJOS IR ŠVEICARIJOS ORO TRANSPORTO KOMITETAS,
   atsižvelgdamas į Europos bendrijos ir Šveicarijos Konfederacijos susitarimą dėl oro transporto (1) (toliau – Susitarimas), ypač į jo 23 straipsnio 4 dalį,
   NUSPRENDĖ:
   1 straipsnis
   1.   Susitarimo priedo 4 punktas (Skrydžių sauga) po nuorodos į Komisijos reglamentą (EB) Nr. 1701/2003 papildomas taip:
   
      „Nr. 1702/2003
      2003 m. rugsėjo 24 d. Komisijos reglamentas (EB) Nr. 1702/2003, nustatantis orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles.“
   
   Šio reglamento nuostatos šio Susitarimo tikslais adaptuojamos taip:
   2 straipsnis iš dalies keičiamas taip:
   3, 4, 6, 8, 10, 11, 13 ir 14 dalyse data „2003 m. rugsėjo 28 d.“ pakeičiama žodžiais „Bendrijos ir Šveicarijos oro transporto komiteto sprendimo, kuriuo į Susitarimo priedą įtraukiamas Reglamentas (EB) Nr. 1592/2002, įsigaliojimo diena“.
   2.   Susitarimo priedo 4 punktas (Skrydžių sauga) po šio sprendimo 1 straipsnio 1 dalimi įtrauktos informacijos papildomas taip:
   
      „Nr. 2042/2003
      2003 m. lapkričio 20 d. Komisijos reglamentas (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo.“
   
   3.   Susitarimo priedo 4 punktas (Skrydžių sauga) po šio sprendimo 1 straipsnio 2 dalimi įtrauktos informacijos papildomas taip:
   
      „Nr. 381/2005
      2005 m. kovo 7 d. Komisijos reglamentas (EB) Nr. 381/2005, iš dalies keičiantis Reglamentą (EB) Nr. 1702/2003, nustatantį orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles.“
   
   4.   Susitarimo priedo 4 punktas (Skrydžių sauga) po šio sprendimo 1 straipsnio 3 dalimi įtrauktos informacijos papildomas taip:
   
      „Nr. 488/2005
      2005 m. kovo 21 d. Komisijos reglamentas (EB) Nr. 488/2005 dėl Europos aviacijos saugos agentūros renkamų mokesčių ir rinkliavų.“
   
   2 straipsnis
   Šis sprendimas skelbiamas Europos Sąjungos oficialiajame leidinyje ir Oficialiajame Šveicarijos Federalinės teisės rinkinyje. Šis sprendimas įsigalioja antro mėnesio po šio sprendimo priėmimo pirmąją dieną.
   
      Priimta Briuselyje, 2006 m. spalio 27 d.
      
         
            Jungtinio komiteto vardu
         
         
            Bendrijos delegacijos vadovas
         
         Daniel CALLEJA CRESPO
         
         
            Šveicarijos delegacijos vadovas
         
         Raymond CRON
         
      
   
   
      (1)  OL L 114, 2002 4 30, p. 73.